( 414 ) 
doute riens fors qu li rois d’Arragon s'enfuie sans cos férir, et 
ces novièles ai-ge entendu d’un mien ami qui novèlement est 
venu du pais de là (1). 
De Aymeri de Nerbonne (2), madame, vous fa-ge à savoir que 
je entent que l’on a trouvé asés de soupeçonz et paroles de son 
frère, par quoi il a estés relegiez de sa prison, et son frère et 
çous qui à Jui se tenoient enpersonnés en bons fors. 
Nulles autres nouvèles, je ne se certaines que je vous face à 
savoir. 
Madame, je sui vostre : me commandés comme au vostre. 
Dex vous gart. 
De rechief, madame, puis que ces letres furent feites, je 
enquis d'autres nouvèles se nules en i avoit et trouve par les gens 
monseignieur de Miaus, que il avoit eu letres par quoi l'en li 
avoit fait asavoir que li rois d'Arragon avoit mandé au roi de 
Sezile que il estoit prest soi centiesme de chevaliers de soi com- 
batre avec ie roi de Sezile, soi centiesme ausi de chevaliers à jour 
nommé ès plains de Bordiaus, et, cil qui pourroit avoir vitoire 
enportast sans contredit le réaume de Sezile, et que li rois de 
Sezile se estoit à ce acordé, mès quant le papes sot ce et la court, 
il tindroiïent cest otroi pour périlleux et pour vice, et le dénun- 
cièrent à nul et li deffendirent que il ne feist. 
Item, madame, mesagiers sont venus à Paris de par le roi 
d'Espengne, qui ont aporté lestres séelées du séel au roi d'Es- 
pengne, que li rois d'Espengne a deserité par certaine cause ses 
deus fuis et a enenrilé d'Espengne l'ainzné fil madame Blanche 
et, sil mouroit, le puisné, et se icil mouroit, le roi de France, 
et si dit-on que le roi d'Espengne a ceste chose escrite à le 
pape, et soupplie que il la confirme (3). 
(1) Comparez les Chroniques de Saint-Denis, V, p. 66. 
(2) Sur Aimeri, vicomte de Narbonne, voyez lÆistoire générale du Lan- 
guedoc, IV, p. 58. 
(5) Archives de Rupelmonde, n° 545 et 546. 
